بیرلشمیش میللتلر بؤیوک بیر قالماقالا قاریشدی.
بیرلشمیش میللتلر باش کاتیبینین سلاح‌لی چاتیشمالاردا اوشاقلار قونوسون‌داکی اؤزل نماینده‌سی ویرجینیا گامبا، ۲۹ ژوئنده بیرلشمیش میللتلرین ژنو اوفیسین‌ده بیر آرایا گلدیگی سوریه دموکراتیک گوجلری آدینی قوللانان بؤلوجو ترور هؤرگوتو یپگ/پ‌کاکا عضوو فرهاد عبدی ایله ائیلم پلانینا رسمی مراسیمله ایمضا آتدی.
بیرلشمیش میللتلردن وئریلن آچیقلامادا، "سوریه دموکراتیک گوجلرینین، بو آنلاشما ایله اوشاقلاری ساواشچی اولاراق قوللانمایی، بنیه‌سین‌ده‌کی قیز و اوغلان اوشاقلارینی معین ائد‌رک آییرمایی و بو قونودا تدبیرلر آلماغی تعهد ائتدیگی" بیلدیریلدی.
آنجاق، ترور هؤرگوتو پید ایله ایمضالانان قالماقال ائیلم پلانی و ایمضا مراسیمی، مطبوعاتا دویورولمادان گیزلیجه حیاتا گئچیریلدی.
بیرلشمیش میللتلرده تعطیل گونونه گتیریله‌ن و گیزلیجه ایمضالانان فعالیت پلانینین بیرلشمیش میللتلرین ژنو اوفیسینین یوکسک سویه‌لی مقاملاریندان بئله گیزلندیگی اورتایا چیخدی.
بیرلشمیش میللتلرین ژنو اوفیسینین باش مودورونون مطبوعات سؤزچوسو آلساندرا ولوچی، گوونلیک سببیله قالماقال ایمضا مراسیمینین دویورولمادیغینی ایر‌لی سوردو.
بیرلشمیش میللتلرین ژنو اوفیسینین اوست سویه یئتکیلیلرین‌دن بیری ایسه، توپلانتیدان خبرلرینین اولمادیغینی دئدی.
قالماقال ائیلم پلانینا دایر بیرلشمیش میللتلرین پایلاشدیغی فوتوگرافلاردان، ایمضا مراسیمینه یالنیز بیرلشمیش میللتلرین ژنو اوفیسینین رسمی فوتوگرافچیسینین آلیندیغی گؤرونور.
ژنو‌ده گیزلیجه ایمضالانان قالماقال فعالیت پلانین دویوروسو ایسه آمریکا بیرلشمیش دؤولتلرینین نیویورک شهرین‌دن ائدیلدی.
بیرلشمیش میللتلر راپورونا گؤره یپگ، ۲۰۱۶دا بنیه‌سین‌ده ۴۶ اوشاق ساواشچی وارکن، بو سایی ۲۰۱۷ده تخمیناً ۵ قات آرتاراق ۲۲۴ نفره چیخمیشدی.
